ELŐTERJESZTÉS

**a Gazdasági és Városstratégiai Bizottság 2018. október 15-i ülésére**

**Javaslat egyes gazdasági társaságokkal kapcsolatos döntések meghozatalára**

Az alábbi, önkormányzati tulajdonú gazdagságokat érintő döntésekkel kapcsolatos javaslatokat terjesztem a Tisztelt Bizottság elé. Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 21. § alapján a rendelet V. fejezetében szabályozott, Közgyűlés hatáskörébe tartozó ügyek tárgyában készített előterjesztéseket a Közgyűlés csak akkor tárgyalhat, ha a gazdasági ügyeket ellátó bizottság azokról előzetesen állást foglalt.

I. Javaslat a Szombathelyi Távhőszolgáltató Kft.-vel kapcsolatos döntés meghozatalára

Tájékoztatom a Tisztelt Bizottságot, hogy a Szombathelyi Távhőszolgáltató Kft. indult a Munkahelyi képzések támogatása nagyvállalatok munkavállalói számára kiírásra kerülő GINOP 6.1.5 pályázaton. A pályázat célja a munkavállalók munkahelyi készségeinek és kompetenciáinak javítása a vállalkozások versenyképességének növelése érdekében. Az egész életen át tartó tanulásban való részvétel elengedhetetlen a munkaerő versenyképességéhez és a társadalmi és gazdasági változásokhoz való folyamatos alkalmazkodáshoz.

A Gazdaságfejlesztési Programok Végrehajtásáért Felelős Helyettes Államtitkárság vezetőjének 2018. szeptember 21-i értesítése szerint a GINOP-6.1.5-17-2018-00047 sz. nyilvántartott támogatási kérelmet 43.819.663. Ft összegben támogatásra érdemesnek ítélte. A támogatás mértéke 100%.

A támogatás keretében előirányozott képzések:

A társaság összesen 20 képzést kíván a projekt keretében megvalósítani, melyből 4 képzés kapcsolódik majd az Információs és Kommunikációs Technológia (továbbiakban: IKT) használathoz. A tervezett IKT képzések: Microsoft Word kezdő, Microsoft Excel kezdő, Internet kezelés, Microsoft Windows 10. További képzések A földmunka-, rakodó - és szállítógép kezelő (homlokrakodó), Építő-és anyagmozgató gépkezelő (targonca), Építő-és anyagmozgató gépkezelő - Emelőgépkezelő (kivéve targonca) képzések; Pénzügyi-számviteli ügyintéző képzés; Kazángépész, kazánkezelő képzés, Távfelügyeleti szoftver felhasználói oktatás képzés; Hőközponti szabályzók programozása oktatás képzés; Szervezeti hatékonyság növelése képzés; Asszertív kommunikáció képzés; Angol nyelvi kombinált-üzleti képzés; Üzleti kommunikációs készségfejlesztő tréning képzés; IPAR 4.0 alapképzés képzés.

A projekt fizikai befejezésére a projekt megkezdését, vagy amennyiben a projekt támogatói okirat hatályba lépéséig nem kezdődött meg, a támogatói okirat hatályba lépését követően legfeljebb 24 hónap áll rendelkezésre.

Javaslom, hogy a Tisztelt Bizottság támogassa, hogy a Közgyűlés a társaság taggyűlése számára javasolja elfogadásra - a fent írt tartalmi elemekkel - a Szombathelyi Távhőszolgáltató Kft. által benyújtott GINOP-6.1.5-17-2018-00047 sz. pályázathoz kapcsolódó okiratok, elfogadását, továbbá az ügyvezető igazgató felhatalmazását a Szombathelyi Távhőszolgáltató Kft. képviseletében a pályázathoz kapcsolódó valamennyi okirat aláírására, valamint hatalmazza fel a SZOVA Nonprofit Zrt. vezérigazgatóját, hogy a Szombathelyi Távhőszolgáltató Kft. taggyűlésén a fenti döntésnek megfelelően szavazzon.

II. Javaslat a SZOVA Nonprofit Zrt. Alapszabályának módosítására

Tájékoztatom a Tisztelt Bizottságot, hogy Makrai Károly 2018. augusztusában bekövetkezett halála miatt a SZOVA Nonprofit Zrt. Felügyelőbizottságába új tag delegálása vált szükségessé. A társaság Alapszabályának VIII./4 pontja értelmében a Felügyelőbizottságba 2 tagot az Üzemi Tanács delegál. A Központi Üzemi Tanács 2018. augusztus 29-én megtartott ülésén munkavállalói küldöttként Nahodil Norbertet választotta meg, amelyet az Igazgatóság és a Felügyelőbizottság tudomásul vett.

Fentiek miatt szükséges a társaság Alapszabályának módosítása.

III. Javaslat a Savaria Turizmus Nonprofit Kft. társasági szerződésének módosítására

A társaság ügyvezetője írásban jelezte, hogy a Kft. társasági szerződése a tisztségviselőinek lakcímváltozása, valamint a társaság e-mail címének változása miatt módosítást igényel.

Az alábbi pontok módosítását javaslom a társasági szerződésben:

* 1.2.3. pont: a társaság e-mail címe: grunwald.stefania@turizmus.szombathely.hu
* 7.1. pont: A társaság ügyvezetőjének címe változott, az új cím: 9700 Szombathely, Matók Leó utca 4/B.
* 8.1. pont: Szendi Zsuzsanna felügyelőbizottsági tag címe változott, az új cím: 3300 Eger, II. Rákóczi Ferenc u. 44. 7. em. 53.

IV. Javaslat a Savaria Turizmus Nonprofit Kft. szervezeti és működési szabályzatának módosítására

A társaság ügyvezetője a társasági szerződés módosítási javaslatával párhuzamosan a Szervezeti és Működési Szabályzatot is felülvizsgálta és az alábbiak módosítását javasolja:

* Bevezetés első bekezdésében jogszabályi hivatkozás módosult;
* 6. 1. k). pontjában jogszabályi hivatkozás módosult;
* 7.3.2. pontban Szendi Zsuzsanna felügyelőbizottsági tag címe változott, az új cím: 3300 Eger, II. Rákóczi Ferenc u. 44. 7. em. 53.

A módosított Szervezeti és Működési Szabályzat az előterjesztés melléklete, amelyben a változásokat vastagon, szedett dőlt betű jelzi. Tájékoztatom a Tisztelt Bizottságot, hogy a Szervezeti és Működési Szabályzat – terjedelmére való tekintettel – nem kerül megküldésre papír alapon. A dokumentum elérhető és letölthető a [www.szombathely.hu](http://www.szombathely.hu) honlapon a „Közgyűlés / e-közgyűlés – e-bizottság / 2018” menüpont alatt.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés b) pont bd) alpontja alapján, amennyiben a gazdasági társaságban az önkormányzati tulajdonrész az 50 %-ot eléri, vagy meghaladja, a gazdasági ügyeket ellátó bizottság jogosult dönteni a szervezeti és működési szabályzat elfogadása tárgyában.

Kérem a Tisztelt Bizottságot, hogy az előterjesztést megtárgyalni, és a határozati javaslatban foglaltak szerint dönteni szíveskedjék.

**Szombathely, 2018. október 11.**

 **/: Dr. Puskás Tivadar :/**

**I.**

**Határozati javaslat**

**…./2018. (X. 15.) GVB. sz. határozat**

1. A Bizottság támogatja, hogy a Közgyűlés a Szombathelyi Távhőszolgáltató Kft. taggyűlése számára javasolja elfogadásra a társaság által benyújtott GINOP-6.1.5-17-2018-00047 számú nyertes pályázathoz kapcsolódó okiratok jóváhagyását, továbbá az ügyvezető igazgató felhatalmazását a Szombathelyi Távhőszolgáltató Kft. képviseletében a pályázathoz kapcsolódó valamennyi okirat aláírására.

2. A Bizottság javasolja, hogy a Közgyűlés hatalmazza fel a SZOVA Nonprofit Zrt. vezérigazgatóját a Szombathelyi Távhőszolgáltató Kft. taggyűlésén a fenti döntésnek megfelelő szavazásra.

**Felelős:** Lendvai Ferenc, a Gazdasági és Városstratégiai Bizottság elnöke

 (A végrehajtásért:

 Lakézi Gábor, a Városüzemeltetési Osztály vezetője

 Kovács Márta, a Szombathelyi Távhőszolgáltató Kft. ügyvezetője

 Dr. Németh Gábor, a SZOVA Nonprofit Zrt. vezérigazgatója)

**Határidő:** azonnal

**II.**

**Határozati javaslat**

**…./2018. (X. 15.) GVB. sz. határozat**

A Bizottság javasolja, hogy a Közgyűlés SZOVA NonprofitZrt. Felügyelőbizottságába Nahodil Norbert munkavállalói küldöttként történő delegálását tudomásul vegye és hatalmazza fel a polgármestert a társaság Alapszabály módosításának aláírására.

**Felelős:** Lendvai Ferenc, a Gazdasági és Városstratégiai Bizottság elnöke

 (A végrehajtásért:

 Lakézi Gábor, a Városüzemeltetési Osztály vezetője

 Dr. Németh Gábor, a SZOVA Nonprofit Zrt. vezérigazgatója)

**Határidő:** azonnal

**III.**

**Határozati javaslat**

**…./2018. (X. 15.) GVB. sz. határozat**

1. A Bizottság támogatja, hogy a Közgyűlés a Savaria Turizmus Nonprofit Kft. társasági szerződésének módosítását a következőképpen javasolja a taggyűlésnek elfogadásra:

* 1.2.3. pont: a társaság e-mail címe: grunwald.stefania@turizmus.szombathely.hu
* 7.1. pont: A társaság ügyvezetőjének címe: 9700 Szombathely, Matók Leó utca 4/B.
* 8.1. pont: Szendi Zsuzsanna felügyelőbizottsági tag címe: 3300 Eger, II. Rákóczi Ferenc u. 44. 7. em. 53.
1. A Bizottság javasolja, hogy a Közgyűlés hatalmazza fel a polgármestert a társaság taggyűlésén a fenti döntés képviseletére, valamint a módosított társasági szerződés aláírására.

**Felelős**: Lendvai Ferenc, a Gazdasági és Városstratégiai Bizottság elnöke

 (A végrehajtásért felelős:

 Grünwald Stefánia, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: 1. pont: azonnal

 2. pont: a társaság taggyűlése

**IV.**

**Határozati javaslat**

**…./2018. (X. 15.) GVB. sz. határozat**

1. A Bizottság Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés b) pont bd) alpontja alapján a Savaria Turizmus Nonprofit Kft.. Szervezeti és Működési Szabályzata módosítását az előterjesztés mellékletében foglaltak szerint elfogadásra javasolja a társaság taggyűlésének.

2. A Bizottság felhatalmazza a polgármestert, hogy a társaság taggyűlésén a fenti döntésnek megfelelően szavazzon.

**Felelős:** Lendvai Ferenc, a Gazdasági és Városstratégiai Bizottság elnöke

(A végrehajtásért:

Lakézi Gábor, a Városüzemeltetési Osztály vezetője

Grünwald Stefánia, a társaság ügyvezetője)

**Határidő**: azonnal